**PROJEKT KURRIKULAR - *“Revista jonë”***

**(Në varësi të orëve mbështetëse prej mësuesve të tjerë, si mësueuesi i TIK-ut dhe artit pamor, projekti mund të zhvillohet edhe si projekt ndërkurrikular).**

**Qëllimi i projektit**: Projekti ka për qëllim të pajisë nxënësin me kompetencat e mëposhtme dhe të përforcojë disa rezultate të të nxënit sipas kompetencave të fushave:

Të shkruarit,

të dëgjuarit,

 të folurit,

 të lexuarit,

njohurive gjuhësore.

**Nxënësi:**

**\_** flet mbi “raportin” tij dhe nxënësve sot me revistat për fëmijë;

– rendit rubrikat dhe materialet e parapëlqyera në një revistë;

– specifikon llojet e informacioneve që duhet të përfshijë një revistë për fëmijë;

– përzgjedh materialet e duhura për revistën;

– strukturon dhe sistemon materialet sipas rubrikave brenda një reviste;

– bën sistemimin, ilustrimin dhe prezantimin digjital të revistës;

\_ bashkëpunon dhe drejton punë grupi;

\_ prezanton punën e bërë si punë individuale dhe punë në grup.

**Në përfundim të projektit nxënësit duhet të arrijnë:**

**-** të rikthejnë në qendër të vëmendjes së nxënësve rolin e revistave e periodikëve për fëmijë.

-të paraqesin një revistë të realizuar prej tyre, si produkt i punës ndërvjetore individuale dhe në grup.

-të flasin e diskutojnë rreth medias së shkruar sot dhe kontributit të saj në revistat për fëmijë, informacionit që duhet të përmbajnë, sasisë dhe cilësisë së informacionit, mënyrës së paraqitjes, mënyrës së transmetimit të mesazhit etj.

- të sistemojnë materialet dhe t’i ilustrojnë ato në mënyra të ndryshme në varësi të tematikës;

-të punojnë në mënyrë individuale dhe kolektive për të arritur qëllimin përfundimtar- realizimin dhe botimin e revistës së klasës.

**Rezultatet e të nxënit sipas kompetencave kyç:**

1. Kompetenca e të folurit për të komunikuar dhe mësuar;

2. Kompetenca e të menduarit;

3. Kompetenca e të mësuarit për të nxënë;

4. Kompetenca për jetën, sipërmarrjen dhe mjedisin;

5. Kompetenca personale;

6. Kompetenca qytetare;

7. Kompetenca digjitale.

 **Fjalët kyç**: revistë, rubrikë, materiale, krijime, intervistë, kuriozitet, informacion, piktura.

 **Burimet**: teksti mësimor, e-libri, krijime të nxënësve (të klasës ose shkollës), piktura, aktivitete, material illustrative, foto etj.

 **Metodologjia dhe veprimtaritë e nxënësve**: Punë e drejtuar, punë individuale, punë në grup.

**Temat e njohurive kryesore që rimerren në projekt:**

 Media e shkruar dhe elektronike; lajmi, kronika, fotografia, piktura, intervista, kuriozitete, tekste argumentuese, tekste letrare-poezi, tregime, përralla, rrëfenja, tregime imagjinare.

**Partnerët:** prindërit, gazetarë ose hartues të revistave për fëmijë, mësuesja e gjuhës shqipe, mësuesja e TIK, mësuesi i artit pamor.

**Numri i orëve** që do të shfrytëzohen për realizimin e projektit: 7 orë: 2 orë tremujori I, 2 orë tremujori II dhe 3 orë tremujori III.

**Numri i nxënësve në projekt**: Të gjithë nxënësit e klasave të gjashta. (rojekti është i përshtatshëm edhe për klasa më të larta)

**Përshkrim i projektit dhe veprimtarive që do të zhvillohen në të:**

**ORA I – Java 3**

 Nxënësit janë porositur që orën e parë të projektit të kenë me vete një revistë për moshën e tyre dhe të parapëlqyer prej tyre. Revista mund të jetë në shqip ose në gjuhë të huaj.

U kërkohet gjithashtu të kenë të studiuar materialin që përmban një revistë për fëmijë.

Gjatë kësaj ore nxënësi;

1. liston materialet e parapëlqyera në një revistë;
2. përcakton llojet e informacioneve për një revistë fëmijësh.

 Në orën e parë të projektit nxënësit njihen me temën vjetore të projektit.

 Diskutohet me fëmijët rreth revistave për fëmijë që ata njohin e lexojnë në letër ose online, në shqip ose në gjuhë të huaj. Nxënësit flasin rreth informacioneve që ato përmbajnë, për rubrikat që ata pëlqejnë dhe dallojnë si klasifikohen materialet sipas llojit të informacionit në rubrika.

**Ora II – Java 9**

Në pjesën e dytë nxënësit planifikojnë punën që do të bëjnë për nxjerrjen e një numri reviste. Për këtë ata fillimisht bëjnë planin e punës:

a. përcaktojnë titullin e revistës,

b. përcaktojnë rubrikat që do të ketë revista (përmbajtjen e revistës),

c. numri i faqeve të saj,

d. ndahen grupet e punës.

(Ndarja e punës mund të bëhet me grupe 4-5 nxënës, ose edhe me grupe dyshe).

*Çdo grup do të ketë një detyrë konkrete, si:*

A. Mbledh materiale për rubrikën:

1. Ku të shkoni ju fëmijë po erdhët me pushime në Vlorë, Tiranë etj.- rekomandohet të zgjidhet qyteti ku fëmijët jetojnë.

2. Albumi i shkollës me foto të aktiviteteve dhe përshkrimi I tyre.

3. Kronikë- Si të menaxhojmë stresin dhe emocionet e shkollës (ditës së parë të shkollës, provimeve, aktiviteteve, konkurseve etj.)

4. Kronikë- Si mund të pasurohet fjalori në përditshmërinë e një nxënësi?

5. Edhe unë jam piktor – faqja e talenteve në bojëra.

6. Intervista me personalitete, nxënës e mësues që kanë lënë gjurmë në shoqëri, kulturë, shkollë etj.

7. Faqja letrare e poetëve e shkrimtarëve të klasës a shkollës.

8. Kuriozitete, gjëegjëza, fjalëkryqe, teste, ushtrime, quize etj..

(do të ketë aq grupe sa edhe rubrika, në varësi të numrit të nxënësve).

Materialet mund të jenë origjinalë, të hartuar nga vetë nxënësit, por edhe të gjetura nga revista të ndryshme dhe interneti. Materialet do të shtypen në kompjuter, do të zgjidhen figura ose foto dhe do të mendohet edhe si do të vendosen në faqen e revistës.

B. Një grup do të mbledhë fonde për shtypjen ose për nxjerrjen e revistës.

C. Një grup do ta faqosë revistën, duke kërkuar ndihmën e mësuesit/es të vizatimit ose ndonjë prindi.

D. Një grup (redaksia) do ta korrigjojë revistën, që ajo të dalë pa asnjë gabim.

Përzgjedhja e grupeve bëhet duke pasur parasysh aftësitë e tyre të veçanta, për të realizuar bashkëpunim të mirë brenda grupit si dhe parapëlqimet e tyre.

 Nxënësit përzgjedhin edhe redaksinë e revistës, që përbëhet nga një kryeredaktor, që duhet të jetë nxënës me aftësi drejtuese e komunikuese dhe redaktorë, nxënës që njohin mirë drejtshkrimin dhe kanë aftësi të mira letrare.

Redaksia do të lexojë të gjitha materialet që kanë mbledhur grupet dhe do të vlerësojë se cilat duhet të vihen në revistë.

 **Ora e III = Java 15**

Gjatë orës së tretë kryetarët e grupeve paraqesin para klasës planin e tyre të punës, ku kanë përcaktuar qartë temat që duan të trajtojnë në revistë, nxënësit përkatës dhe materialet letrar që parashikojnë se duhet të përzgjedhin e që duan të publikojnë.

Sipas rubrikave të paraqitur në orën e 2-të, nxënëxsit kanë filluar nga puna në grup dhe puna individuale. Paraqitet puna e deritanishme individuale dhe e grupit.

Mësuesi luan një rol të rëndësishëm për të ndihmuar nxënësit në përzgjedhjen e materialeve të duhura dhe sasisë së materialit të përzgjedhur.

Deri në orën e katërt të projektit grupet duhet të kenë përgatitur faqen e tyre.

**Ora IV - JAVA 18**

 Në orën e katërt të projektit, secili grup apo çift paraqet materialet e përgatitura për një ose dy faqe të revistës në kompjuter, në varësi të temës a rubrikës që ka pasur. Diskutohet me klasën rreth tyre. Bëhet vlerësimi në përgjithësi i materialeve, të cilat i kalojnë për një vlerësim më të hollësishëm redaksisë. Nxënësit dëgjojë dhe vlerësojnë punën e deritanishme të njëri-tjetrit.

**Ora V – Java 23**

 Secili grup e ka të shkruajtur në kompjuter puën e vet. Nxënësit bëjnë një montim dhe renditje përfundimtare për realizimin përfundimtar të revistës. Kj realizoohet edhe me ndihmës e mësuese se TIK-ut, sikurse edhe mësuesit të vizatimit për dizejnimin e kopertinës dhe disa faqeve të brendshme.

**Mënyra e prezantimit - Ora VI dhe VII – Java 27**

Redaksia bën paraqitjen përfundimtare të revistës, për të cilën ka punuar edhe grupi i dizajnit të saj. Çdo grup, përveç prezantimit të revistës fizikisht, do të bëjë një prezantim digital në videoprojektor dhe dorëzon materialin edhe në. Revista paraqitet në format A4, e shtypur në kompjuter, me ngjyra, dhe të paktën në 3 kopje (1 kopje për klasën, 1 kopje për bibliotekën e shkollës dhe 1 për arkivën).

**Vlerësimi**

 Pasi e shohin revistën të realizuar dhe prezantuar, nxënësit bëjnë vlerësimin për punën e bërë nga çdo grup. Revista mund të shumëfishohet dhe të ekspozohet në klasë, në mjediset prezantuese të shkollës, në faqen digjitale-facebook ose instagramin e shkollës. Pas prezantimit dhe vlerësimmit të saj edhe nga mësues dhe nxënës të tjerë, revista mund të dal në shitje për nxënësit e klasave të tjera.

**Nxënësit do të vlerësohen për:**

1. Punën përgatitore të projektit si pune individuale dhe si punë grupi.
2. Tematikat e trajtuara.
3. Aftësinë shprehëse, organizuese dhe krijuese.
4. Respektimin e strukturave të shkrimit, formulimit të mendimit dhe strukturës së fjalive.
5. Anën estetike të punës-drejtshkrimin dhe bukurshkrimin.
6. Aftësinë për të diskutuar, argumentuar dhe prezantuar punën e bërë.
7. Prezantimin digjital të revistës.

Nxënësit do të vlerësohen me notë në fund të tremujorit të tretë si pjesë e vlerësimit të projektit.

**Punoi: Lorena Abazi**